Author: daniela.lehocka
Last saved by: Chudá Viera

Správa zo zahraničnej pracovnej cesty

1.	Účastníci ZPC:

Titul, meno a priezvisko: | Eva Masárová
Pracovisko: | Ministerstvo školstva, vedy, výskumu a športu SR, Stromová 1, 813 30 Bratislava
Pracovné zaradenie: | riaditeľka odboru OM
Znalosť jazykov: | Aj, RJ
Titul, meno a priezvisko: | Tibor Škrabský
Pracovisko: | Ministerstvo školstva, vedy, výskumu a športu SR, Stromová 1, 813 30 Bratislava – pracovník na dohodu
Titul, meno a priezvisko: | Andrea Chudíková
Pracovisko: | Ministerstvo školstva, vedy, výskumu a športu SR, Stromová 1, 813 30 Bratislava

Pracovné zaradenie:
Znalosť jazykov:

hlavný radca 
Aj

2.	Zahraničná pracovná cesta:
Štát: | Belgicko
Mesto: | Brusel
Vykonaná v dňoch: | 10.03.-11.03. 2015
Prijímajúca organizácia: | Európska komisia
Účel cesty: | Stretnutie predsedníckeho Tria; Stretnutie s EYF; Pracovná skupina mládež pri Rade EÚ
3.	Rámcový program pobytu:

10.03.2015 | Príchod;
11.03.2015 | Rokovanie Pracovnej skupiny mládež pri Rade EU, neformálne stretnutie so zástupcami Tria;
4.	Stručný priebeh rokovaní

11.03.2015. 

Na treťom zasadnutí pracovnej skupiny mládež pri Rade EU, ktoré viedla Santa Ozolina, zástupkyňa LV PRES v úvode predstavila program zasadnutia, pripravované podujatia, ktoré budú nasledovať po PS v Rige  – Európska konferencia mládeže a   príprava témy na stretnutie DG mládež.
Ms. Albane Demblans, sekretariátu generálneho riaditeľa EK odprezentovala v krátkosti správu o aktuálnom stave napĺňania stratégie Európa 2020. zástupcovia sektora mládeže EK predstavil súčasnú štruktúru sektora a prácu, ktorá je v pláne na r.2015 a taktiež štúdiu o sociálnej a občianskej participácii mladých ľudí v EU.  KOM taktiež oboznámila so stavom práce na Správe o mládeži 2015. Následne pokračovala diskusia k upravenej verzii dokumentu Závery Rady o posilňovaní politickej medziodvetvovej spolupráce s cieľom účinne riešiť sociálno-ekonomické výzvy mladých ľudí. LV PRES sa nazdáva, že medziodborový prístup je dôležitý nielen na poskytnutie efektívnejších riešení socioekonomických výziev, ale aj na vyhnutie sa politickým rozhodnutiam, ktoré by nemali úspech u mladých ľudí z dôvodu nezrozumiteľnosti a zlej komunikácie Preto by sa mal systematický medziodborový prístup na riešenie aktuálnych a budúcich socioekonomických výziev rozvíjať na mieru šitým spôsobom. Mala by sa uznať pridaná hodnota všetkých zahrnutých sektorov, ako aj synergické pozitívne efekty spolupráce. LV PRES pripravilo pred samotným zverejnením návrhu záverov Rady pre delegácie 3 otázky. MŠ v rozprave došli ku konsenzu a materiál bude predložený na rokovanie ministrov.
Návrh záverov Rady o posilnení práce s mládežou na zabezpečenie súdržnej spoločnosti
Dokument podčiarkuje význam práce s mládežou v prispievaní k rozvoju osobnosti, presadzovaní hodnôt sociálneho začlenenia, kultúrnej rozmanitosti a  aktívneho občianstva a v poskytovaní prostredia založeného na vzájomnom rešpekte a tolerancii. Na druhej strane závery akcentujú kľúčovú úlohu práce s mládežou pri oslovovaní všetkých mladých ľudí, vrátane tých na okraji spoločnosti, a tých,  ktorí nie sú  v zamestnaní, vzdelávaní a odbornej príprave.

Počas stretnutia Tria sa zástupcovia Tria  vzájomne informovali o stave príprav  svojich predsedníctiev v oblasti mládeže, diskutovali o návrhoch na  spoločnú tému Tria. Holandsko sa v rámci predsedníctva plánuje zamerať na tému zdravie a zdravý životný štýl s dôrazom na mentálne zdravie. Slovensko sa bude venovať rozvoju a podpore zručností v rámci témy talent.  Malta sa zameria na prínos práce s mládežou k zručnostiam potrebným pre život. V rámci tohto stretnutia sa zúčastnené strany sústredili na prehodnotenie návrhov, ktoré si medzi sebou vymenili ohľadne spoločnej témy tria pre oblasť mládeže. Po dôkladnej analýze bol vypracovaný spoločný návrh témy, tak, aby zohľadňoval témy všetkých troch predsedníctiev  a bol priechodný pre všetky tri krajiny. Návrh témy súvisí s pozitívnym dopadom politík pre mládeže na ich život, pričom by mal posilňovať tzv.“ blahobyt“ mladých ľudí pri využití ich plného potenciálu na svoju sebarealizáciu.
Návrh spoločnej témy bol predrokovaný na národnej úrovni so zástupcami mládeže  a mládežníckych organizácii 05.03.2015 a na európskej úrovni s partnermi z EK a Európskeho fóra mladých (EYF). Na najbližšej pracovnej skupine mládež pri Rade EU a stretnutí, ktoré vyvolali zástupcovia mládeže Holandska na 19.03.2015 v Utrichte, sa stretnú  zástupcovia mládeže všetkých troch krajín tria, zástupcovia zodpovedných ministerstiev a EYF a budú pracovať na pokračovaní príprav V. cyklu štruktúrovaného dialógu a organizácie európskej mládežníckej konferencie počas Tria NDL, SK MT. 

5.  Prehľad prinesenej dokumentácie
Dokumentácia z rokovaní je uložená na OM MŠVVaŠ SR. 

6.   Prínos ZPC
 
V rámci prípravy SK PRES je nevyhnutné umožňovať účasť na pracovných skupinách pre mládež všetkým členom korpusu SK PRES mládež, realizovať pravidelné stretnutia s krajinami Tria 2016-2017 a diskutovať spoločné kroky pre presadenie spoločných záujmov pri realizácii jednotlivých PRES v rámci tria. Stanovenie spoločnej témy Tria, témy pre V. cyklus ŠD s mládežou sú momentálne hlavnou témou stretnutí. 

8.  Spôsob zverejnenia výsledkov

Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR.
Súhlasím so zverejnením správy na internete.

Dátum: 20.03. 2015

Správu vypracovala:     Eva Masárová 
                                   
Správu schválil:
Ing. Ladislav Čambal, GR ŠSŠM